བཀའ་བརྒྱད་བདེ་གཤེགས་འདུས་པ་ལས༔ མཆོད་པ་ཕུད་ཀྱིས་སྐོང་བ་བཞུགས་སོ༔ ༔

༄༅༔ ༔སྒྲུབ་ཆེན་བཀའ་བརྒྱད་ཀྱི་ལྷ་ཚོགས་རྣམས་ལ་ཕྱག་འཚལ་ལོ༔ རྣལ་འབྱོར་ཉམས་ཆག་བསྐང་བ་དང་༔ རྒྱུ་སྦྱོར་བསོད་ནམས་སྤེལ་བ་དང་༔
གདུག་རྩུབ་ལྷ་འདྲེ་ཞི་བྱ་དང་༔ དགྲ་བགེགས་གདུག་པ་ཚར་གཅོད་ཕྱིར༔ མཆོད་པ་ཕུད་ཀྱིས་བསྐང་བ་བཤད༔ ལྟ་བ་ཏིང་འཛིན་སྤྱོད་པ་དང་༔ ཚིག་བཤད་བདེན་པས་
བཀྲོལ་ཏེ་བསྔོ༔ ལྟ་བ་ལྷུན་གྲུབ་བརྗོད་མེད་པས༔ བསྔོར་མེད་སྤྲོ་མེད་བསྔོ་བའི་མཆོག༔ ཏིང་འཛིན་དཀྱིལ་འཁོར་མཆོད་པ་དང་༔ འདོད་ཡོན་རྒྱན་དུ་བསྔོ་བའོ༔
རྫས་དང་སྣང་སྲིད་ཆོས་རྣམས་ཀུན༔ ཐམས་ཅད་རྒྱལ་བའི་དཀྱིལ་འཁོར་ཆེ༔ གཟུགས་སྣང་སྒྲར་གྲགས་སེམས་རྟོག་པ༔ རྒྱལ་བའི་སྐུ་གསུང་ཐུགས་ཉིད་དེ༔ རྟག་པ་

༄༅༔ ༔ཡིད་ལ་གང་བྱེད་པ༔ མཆོག་དང་ཐུན་མོང་དངོས་གྲུབ་སྟེར༔ སྣོད་ཀྱི་འཇིག་རྟེན་ཕུད་གཞོང་དུ༔ བཅུད་རྣམས་ལོངས་སྤྱོད་བདུད་རྩི་ཆེ༔
སྣང་བ་ཆོས་རྣམས་ཐམས་ཅད་ཀུན༔ འདོད་པའི་ལོངས་སྤྱོད་ཆེན་པོ་སྟེ༔ གཉིས་མེད་དོན་གྱི་ཚིམ་པར་བཞེས༔ འབྲུ་གསུམ་སྔགས་ཀྱིས་བྱིན་བརླབས་ན༔ མི་མཉེས་
པ་ནི་གང་ཡང་མེད༔ ཞི་ཁྲོ་རྒྱལ་བའི་དཀྱིལ་འཁོར་དང་༔ སྒྲུབ་པ་བཀའ་བརྒྱད་ལྷ་ཚོགས་དང་༔ རིག་འཛིན་ཆོས་སྐྱོང་སྲུང་མ་རྣམས༔ སོ་སོའི་འདོད་ཡོན་སྣ་ཚོགས་
པ༔ གང་མོས་བདུད་རྩིར་བྱིན་བརླབས་དབུལ༔ ཆགས་མེད་སྤྱོད་པས་ལ་དོར་ན༔ མི་མཉེས་པ་དེ་གང་ཡང་མེད༔ ཞི་ཁྲོ་སྒྲུབ་པ་བརྒྱད་ཀྱི་ལྷ༔ མཚན་ཉིད་ཡོན་ཏན་

རབ་བརྗོད་ལ༔ མ་ལུས་བདེན་པས་བཀྲོལ་ཏེ་བསྔོ༔ དང་པོ་དཀོན་མཆོག་མཆོད་པར་བྱ༔ དེ་ནས་རིགས་བསྡུས་ཞི་བའི་ལྷ༔ བུདྡྷ་བཞི་བཅུ་རྩ་གཉིས་མཆོད༔ དེ་ནས་ཆེ་མཆོག་ཡོན་ཏན་ནོ༔ ཡང་དག་
ཐུགས་དང་འཇམ་དཔལ་སྐུ༔ པདྨ་གསུང་དང་ཕུར་ཕྲིན་ལས༔ མ་མོ་རྦོད་གཏོང་རིག་འཛིན་དང་༔ འཇིག་རྟེན་མཆོད་བསྟོད་དམོད་པ་དྲག་སྔགས་བརྒྱད༔ སོ་སོའི་ལྷ་ཚོགས་ཚང་པ་མཆོད༔ ལས་འདི་
བརྩམས་པའི་འབྲས་བུ་ཡང་༔ གནོད་སྡིག་སྡུག་བསྔལ་ཞི་བ་དང་༔ དབང་ཐང་ལོངས་སྤྱོད་རྒྱས་པ་དང་༔ ལོག་པར་ལྟ་བ་དང་བདུད་དང་༔ དགྲ་བགེགས་མནར་སེམས་ངན་པ་ཀུན༔ ཚར་གཅོད་བཟློག་
པར་ཐེ་ཚོམ་མེད༔ ཐིག་ལེ་སྤྲོས་བྲལ་ཆོས་ཀྱི་སྐུ༔ འདི་དོན་རྟོགས་པས་ངེས་པར་འགྲུབ༔ གཟུགས་སྐུ་རྣམ་པ་གཉིས་པོ་ཡང་༔ འདི་དོན་རྟོགས་པས་འགྲུབ་པར་ནུས༔ པདྨ་འབྱུང་གནས་བདག་གིས་
ཀྱང་༔ རྒྱུད་ལས་བཏུས་ཏེ་བཙས་སུ་བཞག༔ ཕྱི་རབས་རྣམས་ཀྱི་དོན་འགྲུབ་ཤོག༔ མཆོད་པ་ཕུད་ཀྱིས་སྐོང་ཞེས་བྱ་བ་རྩྱོ་རྩྱོ༔ མཆོད་པ་ཕུད་ཀྱིས་སྐོང་བ་འདི་ལ་གསུམ་སྟེ༔ ཀླད་དང་༔ གཞུང་༔
མཇུག་གོ༔ ཀླད་ཀྱི་དོན་ལ་གཉིས་ཏེ༔ ཕྱག་འཚལ་བ་དང་༔ བཤགས་པ་དམ་བཅའ་བའོ༔ གཞུང་ལ་གཉིས༔ མདོར་བསྟན་པ་དང་༔ རྒྱས་པར་བཤད་པའོ༔ རྒྱས་པར་བཤད་པ་ལ་ལྔ༔ ལྟ་བ་བསྟན་

༄༅༔ ༔པ་དང༔ ཏིང་ངེ་འཛིན་བསྟན་པ་དང་༔ སྤྱོད་པ་བསྟན་པ་དང་༔ ཚིག་བཤད་པ་དང་༔ བདེན་པས་བཀྲོལ་ཏེ་བསྔོ་བའོ༔ ཏིང་ངེ་འཛིན་བསྟན་པ་ལ་གསུམ༔ དཀྱིལ་འཁོར་དང་༔
མཆོད་པ་དང་༔ འདོད་ཡོན་དུ་བྱིན་གྱིས་རློབ་པའོ༔ དང་པོ་དཀོན་མཆོག་ལ་བསྔོ་བ༔ དེ་ནས་དམ་པ་རིགས་བརྒྱ་ལ་བསྔོ་བ༔ དེ་ནས་ཞི་བ་བཞི་བཅུ་རྩ་གཉིས་ལ་བསྔོ་བ༔ དེ་ནས་ཆེ་མཆོག་ཡོན་ཏན་ལ་
བསྔོ་བ༔ དེ་ནས་ཡང་དག་ཐུགས་ལ་བསྔོ་བ༔ དེ་ནས་འཇམ་དཔལ་སྐུ་ལ་བསྔོ་བ༔ དེ་ནས་པདྨ་གསུང་ལ་བསྔོ་བ༔ དེ་ནས་ཕུར་པ་འཕྲིན་ལས་ལ་བསྔོ་བ༔ དེ་ནས་མ་མོ་རྦོད་གཏོང་ལ་བསྔོ་བ༔ དེ་ནས་
རིག་འཛིན་ལ་བསྔོ་བ༔ དེ་ནས་འཇིག་རྟེན་ལ་བསྔོ་བ༔ དེ་ནས་དྲག་སྔགས་ལ་བསྔོ་བ༔ དེ་ནས་དཔལ་གྱི་བཀའ་སྡོད་སྲུང་མ་ལ་བསྔོ་བའོ༔ མཇུག་གི་དོན་ལ་གཉིས༔ འབྲས་བུ་བསྟན་པ་དང་༔ དགེ་བའི་
རྩ་བ་བསྔོ་བའོ༔ འབྲས་བུ་བསྟན་པ་ལ་གཉིས༔ འཇིག་རྟེན་འདིའི་འབྲས་བུ་དང་༔ ཕྱི་མའི་འབྲས་བུ་བསྟན་པའོ༔ མཆོད་པ་ཕུད་ཀྱིས་སྐོང་བ་རྫོགས་སོ༔ ༄༔ སྒྲུབ་པ་བཀའ་བརྒྱད་རྒྱལ་བ་རྒྱ་མཚོ་
འཁོར་དང་བཅས་པ་ལ་ཕྱག་འཚལ་ལོ༔ མཆོད་ཕུད་ཀྱི་སྐོང་གི་རིམ་པ་ལ༔ རྣལ་འབྱོར་པས་ཕུད་སྣོད་གཙང་མར་གསལ་ལ༔ རང་ཡི་དམ་གྱི་ལྷར་བསྒོམས་ནས༔ ཕུད་སྣོད་ཀྱི་ནང་དུ་རིན་པོ་ཆེ་བརྡར་ལ༔

ཨཱོཾ་ཨཱཿཧཱུྃ༔ བཛྲ་ཨ་མྲྀ་ཏ་ཧཱུྃ་ཧྲཱིཿཋཱ༔ ཅེས་ལན་བདུན་བརྗོད་ལ༔ སྣོད་ཀྱི་འཇིག་རྟེན་གཏོར་གཞོང་དུ༔ བཅུད་བདུད་རྩིའི་རྒྱ་མཚོ་དཀར་མེར་བསམ་ལ༔ དེ་ནས་ཡི་དམ་ལྷའི་ཐུགས་ཀ་ནས་ཧཱུྃ་ལས་འོད་
འཕྲོས་པས༔ ཉི་མ་ཟླ་བ༔ པདྨ་གསུམ་གྱི་གདན་རྒྱ་ཆེན་པོར་བསམ་ལ༔ རང་གི་སྙིང་གའི་ཧཱུྃ་ལས་འོད་ཟེར་ལྕགས་ཀྱུ་ལྟ་བུ་སྤྲོས་ཏེ་སྤྱན་དྲངས་ངོ༔ ཕྱོགས་བཅུ་ནམ་མཁའ་མུ་རབ་འབྱམས་མཐའ་ཡས་
པའི་དཀྱིལ་འཁོར་ན༔ དུས་གསུམ་གྱི་བདེ་བར་གཤེགས་པ་དམ་པ་རིགས་བརྒྱ༔ དེ་ཉིད་རིགས་ལྔ༔ གསང་ཆེན་རིགས་གཅིག་ལ་སོགས་རྣམས༔ སྤྱན་འདྲེན་གཤེགས་སུ་གསོལ༔ མཆོད་པ་འབུལ༔
འཕྲིན་ལས་བཅོལ༔ དངོས་གྲུབ་གསོལ༔ ཞི་བ་རྡོ་རྗེ་དབྱིངས་ཀྱི་དཀྱིལ་འཁོར་ནས༔ དཔལ་ལྡན་རྣམ་པར་སྣང་མཛད་ལ་སོགས་ཏེ་རིགས་ལྔ་ཡབ་ཡུམ་བཅུ༔ སེམས་དཔའ་བརྒྱད༔ སེམས་མ་བརྒྱད༔
སྤྲུལ་སྐུ་ཐུབ་པ་དྲུག༔ ཀུན་བཟང་ཡབ་ཡུམ༔ ཞི་བའི་ལྷ་བུདྡྷ་བཞི་བཅུ་རྩ་གཉིས༔ སྤྱན་འདྲེན་གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ ཁྲོ་བོ་རོལ་པའི་དུར་
ཁྲོད་ཆེན་པོ་ནས༔ ཡབ་ཆེ་མཆོག་ཧེ་རུ་ཀ༔ ཡུམ་ཁྲོ་མོ་གནམ་ཞལ་དབྱིངས་ཕྱུག་མ་རིགས་བཞི་ཆེ་མཆོག་ཡབ་ཡུམ༔ དྲེགས་པ་འདུལ་བྱེད་ཀྱི་ཁྲོ་བོ་བཅུ༔ ཏ་ཀྲིཏ་སྒོ་བ་བཞི༔ ཆེ་མཆོག་ཡོན་ཏན་གྱི་ལྷ་

༄༅༔ ༔ཚོགས་རྣམས༔ སྤྱན་འདྲེན་གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ དུར་ཁྲོད་ཆེན་པོ་རལ་པའི་དཀྱིལ་འཁོར་ནས༔ ཡབ་བཛྲ་ཧེ་
རུ་ཀ༔ ཡུམ་བཛྲ་ཀྲོ་ཏི་ཤྭ་རི༔ རིགས་པའི་ཁྲོ་བོ་ཁྲག་འཐུང་ཡབ་ཡུམ༔ ཀིའུ་རི་གནས་ཀྱི་མ་མོ་བརྒྱད༔ སིངྷ་ཡུལ་གྱི་ཕྲ་མན་བརྒྱད༔ རྟ་གདོང་སྒོ་མ་བཞི༔ བཀའི་བསྟན་སྲུང་སྲིན་མོ་ཉི་ཤུ་རྩ་བརྒྱད༔
སྤྱན་འདྲེན་གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ བསྐལ་པ་མེ་ལྟར་འབར་བའི་དུར་ཁྲོད་ནས༔ ཡབ་གཤིན་རྗེ་གཤེད་པོ༔ སྦྱོར་བའི་ཡུམ་ཟ་བྱེད་པེ་ཏ་ལི༔
སྒྲོལ་བའི་ཡུམ་ཨེ་ཀ་ཛཱ་ཊི༔ གཤེད་ཆེན་པོ་བཞི་ཡབ་ཡུམ༔ ཕྱོགས་སྐྱོང་བཅུ་གཉིས༔ སྒོ་བ་བཞི༔ གྲི་ཐོགས་གིང་༔ ཁྲམ་ཐོགས་བདུད༔ ཤྭ་ཐོགས་རྩིས་པ༔ སྲོག་གི་བཤན་པ་བཞི་རྣམས་སྤྱན་འདྲེན་
གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ པདྨ་རོལ་པའི་དུར་ཁྲོད་ཆེན་པོ་ནས༔ ཡབ་པདྨ་དབང་ཆེན་རྟ་མཆོག་རྒྱལ་པོ༔ ཡུམ་པདྨ་གཟི་ལྡན༔ བཀའ་ཉན་བྱི་
ལ་པུ་ཤུད༔ དྲེགས་པ་ཟིལ་གནོན་གྱི་ཁྲོ་བོ་བརྒྱད་ཡབ་ཡུམ༔ ཕོ་ཉ་སྒོ་བ་བཞི༔ ཁམ་རྒྱ་མོ་དྲུག༔ སྤྲུལ་སྐུ་དམུས་ལོང་བཅུ་དྲུག༔ དཀར་མོ་ཟླ་འདབ༔ སེར་མོ་ཉི་འདབ༔ དམར་མོ་མེ་འདབ༔ སྔོན་

མོ་ཆུ་འདབ༔ དྲྭ་བ་ཅན་གློག་འགྱུ་མ༔ དཔལ་གྱི་ཁྱི་སྤྱང་༔ མེ་འབྲུག་རླུང་འབྲུག༔ པདྨ་གསུང་གྱི་ལྷ་ཚོགས་རྣམས༔ སྤྱན་འདྲེན་གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔
དངོས་གྲུབ་གསོལ༔ མཐིང་ནག་གྲུ་གསུམ་འབར་བའི་དུར་ཁྲོད་ནས༔ ཡབ་རྡོ་རྗེ་གཞོན་ནུ༔ ཡུམ་འཁོར་ལོ་རྒྱས་འདེབས༔ ཐུགས་ཀྱི་སྲས་མཆོག་ཀཱི་ལ་ཡ་རིགས་བཞི༔ འཇིགས་བྱེད་ཁྲོ་བོ་བཅུ༔ ཟ་
བྱེད་ཕ་བཅུ༔ འཇིགས་བྱེད་ཁྲོ་མོ་བཅུ༔ གསོད་བྱེད་མ་བཅུ༔ ཕོ་ཉ་སྒོ་བ་བཞི༔ ཕུར་སྲུང་བཅུ་གཉིས༔ ཕོ་བདུད་བཅུ་གཉིས༔ ཕུར་པ་འཕྲིན་ལས་ཀྱི་ལྷ་ཚོགས་རྣམས༔ སྤྱན་འདྲེན་གཤེགས་སུ་
གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ མ་མོ་རོལ་པའི་དུར་ཁྲོད་ཆེན་པོ་ནས༔ ཡབ་བླ་མེད་ཧེ་རུ་ཀ༔ ཡུམ་ཉིད་ཞི་མུ་ཁ་ལེ༔ ཡེ་ཤེས་ཀྱི་རྗེ་མོ་བཅུ་བཞི༔ སྨན་མོ་ལྔ་
བཅུ་རྩ་བརྒྱད་རྣམས༔ སྤྱན་འདྲེན་གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ རིག་འཛིན་རོལ་པའི་དུར་ཁྲོད་ཆེན་པོ་ནས༔ སྒྲུབ་པ་དྲུག་གི་རིག་འཛིན༔ ལྷུན་
གྲུབ༔ ཕྱག་རྒྱ༔ ཚེ་ལ་དབང་བ་ལ་སོགས་རིག་འཛིན་སློབ་དཔོན་གྱི་ལྷ་ཚོགས་རྣམས༔ སྤྱན་འདྲེན་གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ འཇིག་རྟེན་

༄༅༔ ༔མཆོད་བསྟོད་རོལ་པའི་དུར་ཁྲོད་ནས༔ ཡབ་ལྷ་མཆོག་དྲེགས་པ་ཀུན་འདུལ༔ ཡུམ་ཁྲོ་མོ་ཁམས་གསུམ་སྲིད་པ་སྤྱི་འདུལ༔ དྲེགས་པ་ཅན་གྱི་སྡེ་དཔོན་སུམ་ཅུ༔ སྤྱན་འདྲེན་
གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ དམོད་པ་དྲག་སྔགས་རོལ་པའི་དུར་ཁྲོད་ནས༔ ཡབ་ལྷ་མཆོག་སྟོབས་ལྡན་ནག་པོ༔ ཡུམ་འབྱུང་བ་ལྔའི་བདག་མོ༔
སྔགས་བདག་སྡེ་དཔོན་བཅོ་བརྒྱད༔ དམོད་པ་དྲག་སྔགས་ཀྱི་ལྷ་ཚོགས་རྣམས༔ སྤྱན་འདྲེན་གཤེགས་སུ་གསོལ༔ མཆོད་པ་འབུལ༔ འཕྲིན་ལས་བཅོལ༔ དངོས་གྲུབ་གསོལ༔ ཞེས་སྤྱན་དྲངས་ལ༔
ཉི་ཟླ་པདྨའི་གདན་ལ་ཐམས་ཅད་བཞུགས་པར་བསམ་མོ༔ དེ་ནས་ཕུད་ཀྱིས་མཆོད་ལ༔ ཕུད་ཐམས་ཅད་ཀྱི་མངའ་བདག༔ ལྟ་བ་ཐམས་ཅད་ཀྱི་ཡང་རྩེ༔ སྤྱོད་པ་ཐམས་ཅད་ཀྱི་ཕུད༔ མན་ངག་ཐམས་ཅད་
ཀྱི་རྩ་བ༔ རིག་པ་ཐམས་ཅད་ཀྱི་ཁུ་བྱུག༔ བླ་ན་མ་མཆིས་པའི་འཕགས་པ་དཀོན་མཆོག་གསུམ་པོ༔ དུས་གསུམ་གྱི་བདེ་བར་གཤེགས་པ༔ སྔ་རབས་འདས་པའི་སངས་རྒྱས༔ ད་ལྟ་བཞུགས་པའི་
སངས་རྒྱས༔ སླད་ནས་འབྱོན་པའི་སངས་རྒྱས༔ སངས་རྒྱས་དཀོན་མཆོག༔ ཆོས་དཀོན་མཆོག༔ དགེ་འདུན་དཀོན་མཆོག༔ བླ་མ་ཡི་དམ་མཁའ་འགྲོ་འཁོར་དང་བཅས་པ༔ སྐུའི་དབང་པོ་ལ་གསོལ་

བ་མི་མངའ༔ ལྗགས་ཀྱི་དབང་པོ་ལ་བདའ་བར་མི་མངའ་ཡང་༔ རྒྱུ་སྦྱོར་བ་ཡོན་གྱི་བདག་པོའི་ཚེ་བསྲིང་བ་དང་༔ དཔལ་བསྐྱེད་པའི་སླད་དུ༔ དཀོན་མཆོག་གི་བྱིན་རླབས་ཀྱིས་བསྲུང་དུ་གསོལ༔
དཀོན་མཆོག་གི་བྱིན་རླབས་ཀྱིས་སྐྱབས་སུ་གསོལ༔ དམ་པ་རིགས་བརྒྱའི་ལྷ་ཚོགས་མཆོད་པ༔ ཆོས་ཀྱི་དབྱིངས་ཀྱི་ཕོ་བྲང་ན༔ བཅོམ་ལྡན་འདས་དཔལ་ཀུན་ཏུ་བཟང་པོ་དང་ཡུམ་ཀུན་ཏུ་བཟང་མོ་ལ༔
སྲས་རིགས་ཀྱི་སངས་རྒྱས༔ བཅོམ་ལྡན་འདས་དཔལ་རྣམ་པར་སྣང་མཛད༔ རིན་ཆེན་འབྱུང་ལྡན༔ སྣང་བ་མཐའ་ཡས༔ དོན་ཡོད་གྲུབ་པ༔ ཡུམ་སངས་རྒྱས་སྤྱན༔ མ་མཱ་ཀི༔ གོས་དཀར་མོ༔
དམ་ཚིག་སྒྲོལ་མ༔ དེ་བཞིན་རིགས་ཀྱི་རྒྱལ་པོ་བཞི༔ རྒྱལ་མོ་བཞིས་བསྐོར་བ་ལ་གསོལ་ལོ༔ ཤར་རྡོ་རྗེ་མི་བསྐྱོད་ལ༔ རྡོ་རྗེ་རིགས་ཀྱི་སེམས་དཔའ་བཞི༔ སེམས་མ་བཞི༔ རྒྱལ་པོ་བཞི༔ རྒྱལ་མོ་
བཞི༔ རྡོ་རྗེ་རིགས་ཀྱི་ལྷ་ཚོགས་ལ་གསོལ་ལོ༔ ལྷོ་ཕྱོགས་འཇམ་དཔལ་རྡོ་རྗེ་ལ༔ རིན་ཆེན་རིགས་ཀྱི་སེམས་དཔའ་བཞི༔ སེམས་མ་བཞི༔ རྒྱལ་པོ་བཞི༔ རྒྱལ་མོ་བཞི༔ རིན་ཆེན་རིགས་ཀྱི་ལྷ་
ཚོགས་འཁོར་དང་བཅས་པ་ལ་གསོལ་ལོ༔ ནུབ་ཕྱོགས་ཐུགས་རྗེ་སྤྱན་རས་གཟིགས་ཡབ་ཡུམ་ལ༔ པདྨ་རིགས་ཀྱི་སེམས་དཔའ་བཞི༔ སེམས་མ་བཞི༔ རྒྱལ་པོ་བཞི༔ རྒྱལ་མོ་བཞི༔ པདྨ་རིགས་ཀྱི་

༄༅༔ ༔ལྷ་ཚོགས་འཁོར་དང་བཅས་པ་ལ་གསོལ་ལོ༔ བྱང་ཕྱོགས་རྡོ་རྗེ་འཛིན་པ་ཆེན་པོ་ལ༔ ལས་ཀྱི་རིགས་ཀྱི་སེམས་དཔའ་བཞི༔ སེམས་མ་བཞི༔ རྒྱལ་པོ་བཞི༔ རྒྱལ་མོ་བཞི༔
ལས་ཀྱི་རིགས་ཀྱི་ལྷ་ཚོགས་འཁོར་དང་བཅས་པ་ལ་གསོལ་ལོ༔ ཤར་ལྷོར་རྡོ་རྗེ་སེམས་མ༔ ལྷོ་ནུབ་རིན་ཆེན་སེམས་མ༔ ནུབ་བྱང་ཆོས་ཀྱི་སེམས་མ༔ བྱང་ཤར་ལས་ཀྱི་སེམས་མ༔ གསང་བའི་ཡུམ་
བཞི་ལ༔ ལྷའི་བཅོམ་ལྡན་འདས༔ ལྷ་མ་ཡིན་གྱི་བཅོམ་ལྡན་འདས༔ མིའི་བཅོམ་ལྡན་འདས༔ བྱོལ་སོང་གི་བཅོམ་ལྡན་འདས༔ ཡི་དྭགས་ཀྱི་བཅོམ་ལྡན་འདས༔ དམྱལ་བའི་བཅོམ་ལྡན་འདས༔
བཅོམ་ལྡན་ཐུབ་པ་དྲུག་ལ་གསོལ་ལོ༔ རྡོ་རྗེ་རིགས་ཀྱི་སྒོ་བ་སྒོ་མ༔ རིན་ཆེན་རིགས་ཀྱི་སྒོ་བ་སྒོ་མ༔ པདྨ་རིགས་ཀྱི་སྒོ་བ་སྒོ་མ༔ ལས་ཀྱི་རིགས་ཀྱི་སྒོ་བ་སྒོ་མ༔ ཕོ་ཉ་སྒོ་བ་ཡབ་ཡུམ་འཁོར་དང་བཅས་
པ་ལ་གསོལ་ལོ༔ རྡོ་རྗེའི་རིགས་དང་༔ དེ་བཞིན་གཤེགས་པའི་རིགས་དང་༔ རིན་པོ་ཆེའི་རིགས་དང་༔ པདྨའི་རིགས་དང་༔ ལས་ཀྱི་རིགས་དང་༔ དེ་ཉིད་རིགས་ལྔ་ལ་གསོལ་ལོ༔ གསང་ཆེན་
རིགས་གཅིག་རིགས་ཀུན་འདུས་པ་ལ་གསོལ་ལོ༔ མཆོད་དོ༔ དགྱེས་རབ་ཀྱི་མཆོག༔ མཉེས་རབ་ཀྱི་ཕུད་དམ་པ་དང་ལྡན་པར་གྱུར་ཅིག༔ ཁྱེད་རྣམས་ལ་མཐོལ་བཤགས་སུ་གསོལ་བ་ནི༔ སྐུའི་དམ་

ཚིག་ཉམས་པ༔ ཐུགས་ཀྱི་དམ་ཚིག་ཉམས་པ༔ ཡན་ལག་གི་དམ་ཚིག་ཉམས་པ༔ ཚོར་ཏེ་དམ་ཚིག་ཉམས་པ༔ མ་ཚོར་ཏེ་དམ་ཚིག་ཉམས་པ༔ དང་པོ་བཀའ་ལྟར་མ་བགྱིས་པ༔ ལོ་དམ་ལོ་ལས་
འདས་པ༔ ཟླ་དམ་ཟླ་ལས་འདས་པ༔ ཞག་དམ་ཞག་ལས་འདས་པ༔ ཟ་དམ་ཟ་ལས་འདས་པ་མཐོལ་ལོ་བཤགས་སོ༔ འཕྲིན་ལས་བཅོལ་བ་ནི༔ སྡང་བའི་དགྲ༔ གནོད་པའི་བགེགས༔ ཟ་བའི་འདྲེ༔
ཕུང་བའི་སྲི་རྣམས༔ སྡང་བའི་དགྲ་ལ་མཐུ་མ་ཆུང་༔ གནོད་པའི་བགེགས་ལ་རྩལ་མ་ཞན༔ མཐུ་རྩལ་མ་ཆུང་༔ མི་མཐུན་པའི་ཕྱོགས་ཐམས་ཅད་ཞི་བ་དང་༔ བཟློག་པར་མཛད་དུ་གསོལ༔ དངོས་གྲུབ་
གསོལ་བ་ནི༔ མི་དབུལ་ནོར་གྱི་དངོས་གྲུབ༔ པུ་ཏྲ་མི་ཡི་དངོས་གྲུབ༔ མི་འཆི་ཚེ་ཡི་དངོས་གྲུབ༔ བཙན་ཕྱུག་ནོར་གྱི་དངོས་གྲུབ་རྣམས་སྩལ་དུ་གསོལ༔ དེ་ནས་ཞི་བའི་ལྷ་བུདྡྷ་བཞི་བཅུ་རྩ་གཉིས་
མཆོད་པ་ལ༔ ཧོཿ གསང་བ་བས་ཀྱང་ཆེས་གསང་བ༔ བཀའ་གསང་རྨད་དུ་བྱུང་བ༔ ཡང་དག་ཐུགས་ཀྱི་དཀྱིལ་འཁོར་འདི་ན༔ བུད